Diari Oficial de la Generalitat Valenciana


Sumari del DOGV 5120, del 24-10-2005 (2005/11988)

Informació pública dels programes per al desenvolupament de l'actuació integrada de la unitat d'execució número 1 i de la unitat d'execució número 2 del sector Cansalades-7 de Xàbia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11101


Organisme emissor
:   Notaria de Luis Aparicio Marbán

Tipus de document
:   Anunci

Informació pública dels programes per al desenvolupament de l'actuació integrada de la unitat d'execució número 1 i de la unitat d'execució número 2 del sector Cansalades-7 de Xàbia. [2005/M11367]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que la mercantil Promociones Urbanísticas La Escala, SL, amb CIF B-54006408 i domicili a la partida Roig, número 14 de 03380 Xàbia (Alacant), representada per Juan Torres Vives, amb DNI 19034049-K, m'ha requerit per a la protocol·lització de la memòria del programa i el projecte d'urbanització acompanyat del corresponent estudi de seguretat i salut en el treball, de la unitat d'execució número 1, així com de l'homologació modificativa i el pla parcial de millora del sector Cansalades-7, i la memòria del programa i el projecte d'urbanització acompanyat del corresponent estudi de seguretat i salut en el treball i de l'annex d'instal·lació de línia subterrània de mitjana tensió de la unitat d'execució número 2 del sector Cansalades-7, de Xàbia, d'acord amb les especificacions dels dos programes d'actuació integrada que valen de base per a la seua adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant este edicte, es fa constar:
  
1. L'objecte i característiques essencials de la iniciativa tècnica: programa per al desenvolupament de l'actuació integrada de la unitat d'execució número 1 (d'una superfície bruta de 41.308 m²), del sector Cansalades-7 (d'una superfície bruta de 103.746 m²), acompanyat del projecte d'urbanització i estudi de seguretat i salut de la unitat d'execució número 1.
  
Programa per al desenvolupament de l'actuació integrada de la unitat d'execució número 2 (d'una superfície bruta de 62.438 m²), del sector Cansalades-7 (d'una superfície bruta de 103.746 m²), acompanyat de l'homologació modificativa i el pla parcial de millora del sector Cansalades-7 i del projecte d'urbanització i estudi de seguretat i salut i annex d'instal·lació de línia subterrània de mitjana tensió de la unitat d'execució número 2, a fi de definir les característiques bàsiques i la realització de les obres d'urbanització de les dites unitats d'execució.
  
2. La Notaria on estan depositats els documents està situada al carrer de l'Historiador Chabás, número 1-primer, de Xàbia (Alacant).
  
3. Els exemplars depositats a l'Ajuntament de Xàbia, siti a la plaça de l'Església, número 4, s'identifiquen com a: programa d'actuació integrada de la unitat d'execució número 1 del sector Cansalades-7 del PGOU de Xàbia i programa d'actuació integrada de la unitat d'execució número 2 del sector Cansalades-7 del PGOU de Xàbia.
  
4. L'advertència que dins del termini de 20 dies, comptats des de la publicació de l'últim anunci, qualsevol persona podrà comparéixer en la dita Notaria per a obtindre còpia de l'acta o exhibició d'esta.
  
5. La possibilitat de consultar a l'Ajuntament de Xàbia, les actuacions derivades de la documentació depositada, així com la de presentar-hi, per a la incorporació a aquella, tant al·legacions com alternatives tècniques que pretenguen competir amb l'exposada al públic, així com, en el seu moment, proposicions juridicoeconòmiques per a l'execució d'estes.
  
6. Les proposicions juridicoeconòmiques s'hauran de presentar durant els cinc dies següents al venciment del termini indicat anteriorment.
  
7. Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica substancialment diferent de la inicial i presta caució d'això per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la data hàbil següent a la conclusió del termini per a presentar-les.
  
A efectes de complir el que disposa l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat desconeguda dels quals o adreça no consta en la relació emesa pel Centre de Gestió Cadastral, i en particular, als propietaris de les parcel·les amb les referències cadastrals següents:
  
Referència cadastral de la parcel·la Titular cadastral Domicili fiscal
  
3202333VZ7867A 7402 PO Desconegut Desconegut
  
4574407BC5943S No consta No consta
  
4380243NM4769Q 1866 XF Desconegut Desconegut
  
3971779QK7730K 4638 AV Desconegut Desconegut
  
I perquè tinga els efectes oportuns, lliure el present edicte.